21 шыжа

21 шыжа (21 октябрь) — григориан кечышот почеш идалыкын 294-ше (кужемдыме ийлаште — 295-ше) кечыже. Идалык пытыме марте 71 кече кодеш.

 Пайрем да памятный дате-влак 
 Кочкыш йӧндартыш пашаеҥ-влакын кечышт.
 Корно ыштыше пашазе-влакын профессионал пайремышт.
  — Олма кече

 Лӱмгече 
Шыжа тылзын коло икымше кечынже Пелагея, Таисия да Трифон–влакын лӱм кечышт. 

 Событий-влак 
Тугак ончо: :Категорий:Шыжа тылзын 21 кечысе событий-влак
 1520 — Фернан Магеллан у проливым почын, тудым вара Магеллан вӱдушык манынак лӱмденыт. 
 1994 — Россий телевидений академий «ТЭФИ» премийым пеҥдемден.
 1997 — Александр Солженицын лӱмеш премийым кучыкташ кӱштыкым лукмо.

 Шочыныт 
Тугак ончо: :Категорий:Шыжа тылзын 21 кечынже шочшо-влак
 1927 — Виталий Прокопьевич Ворончихин, Марий Эл республикын сулло туныктышыжо. Марий Тӱрек кундем Изи Пиштанка ялеш шочын. 7 классым тунем пытарымеке, колкозышко пашашке пурен. Шинчымашым Йошкар-Оласе музык училищыште, Свердловск велысе консерваторийыште келгемден. 1960 ий гыч Йошкар-Оласе музык училищыште туныктышылан пашам ышташ тӱҥалын: вуйлатыше марте шуын. Сымыктыш тӱняште Виталий Прокопьевич контрабас дене шоктен, семӱзгарым шокташ йоча-влакымат кумылаҥден. 
 1935 — Анатолий Филиппов, Чончурий (Анатолий Филиппович Филиппов), марий серызе, почеламутчо, журналист, Марий Эл Республикын сулло журналистше (1995), Марий Эл Республикысе тӱвыран сулло пашаеҥже (1995).
 1943 — Зиновий Краснов (Зиновий Андреевич Краснов), марий серызе, почеламутчо, журналист. 

 Коленыт 
Тугак ончо: :Категорий:Шыжа тылзын 21 кечынже колышо-влак

 Калык пале 
Трифон да Пелагеян кечыже. Ты кечын ожно кресаньык-влак телылан шокшо вургемым ямдыленыт: ужгам ургеныт, тоштым уэмденыт. Тиде кечын эше ик оҥай йӱлам шуктеныт: шинчалтыме ковышта але кияр дене печкем эҥер вӱд йымак чыкеныт. Вет телым ий йымалне вӱдын температурыжо 0 градус деч йӱштӧ ок лий: тидын дене кияр ден ковыштат огыт кылме, да тыгодымак огыт локтылалт улмаш. 

Категорий:21 шыжа